Likumprojekts

**Grozījumi Tiesu izpildītāju likumā**

Izdarīt Tiesu izpildītāju likumā (Latvijas Republikas Saeimas un Ministru Kabineta Ziņotājs, 2002, 23. nr.; 2003, 23. nr.; 2004, 20. nr.; 2006, 2. nr.; 2008, 3. nr.; Latvijas Vēstnesis, 2011, 26., 65. nr.; 2013, 21., 188. nr.; 2014, 228. nr.; 2015, 245. nr.; 2016, 31. nr.; 2018, 84. nr.; 2019, 57. nr.) šādus grozījumus:

1. Aizstāt 9. panta pirmajā daļā un 20. panta pirmajā daļā vārdu "laikrakstā" ar vārdiem "oficiālajā izdevumā".

2. Izteikt 49. pantu šādā redakcijā:

"**49. pants.** Zvērinātam tiesu izpildītājam aizliegts veikt amata darbības lietās, kurās viena no pusēm ir viņš pats, viņa laulātais, bijušais laulātais, viņa vai viņa laulātā radinieks taisnā līnijā visās pakāpēs, sānu līnijā – līdz ceturtajai pakāpei un svainībā – līdz trešajai pakāpei, kā arī zvērināta tiesu izpildītāja vai viņa laulātā aizbildnībā vai aizgādnībā esošas personas, vai zvērināta tiesu izpildītāja vai viņa laulātā adoptētāji vai adoptētie, kā arī tad, ja pastāv citi apstākļi, kuru ietekmē zvērināts tiesu izpildītājs pamatoti nevar saglabāt objektivitāti un neitralitāti."

3. Izteikt 57. panta pirmo daļu šādā redakcijā:

"(1) Ja persona par zvērināta tiesu izpildītāja darbībām iesniegusi sūdzību tiesā, jautājums par zvērināta tiesu izpildītāja saukšanu pie disciplināratbildības izskatāms pēc tam, kad likumīgā spēkā stājies tiesas nolēmums par attiecīgās zvērināta tiesu izpildītāja darbības atzīšanu par prettiesisku."

4. Izslēgt 122. pantu.

5. 124. pantā:

papildināt pirmo daļu pēc vārda "vietnieku" ar vārdiem "disciplinārlietu komisijas locekļus";

papildināt pantu ar trešo daļu šādā redakcijā:

"(3) Ja objektīvu iemeslu dēļ nav iespējams sasaukt kopsapulci, kurā jānotiek Latvijas Zvērinātu tiesu izpildītāju padomes, tās priekšsēdētāja, priekšsēdētāja vietnieka, disciplinārlietu komisijas locekļa vai revīzijas komisijas vēlēšanām, šajos amatos ievēlētie turpina pildīt šajā likumā un Latvijas Zvērinātu tiesu izpildītāju kolēģijas statūtos paredzētās funkcijas līdz brīdim, kad kopsapulce tos ievēlē atkārtoti vai šajos amatos ievēlē citus zvērinātus tiesu izpildītājus. Citus, ar vēlēšanām nesaistītus kopsapulcē izlemjamus jautājumus, ja nav iespējams sasaukt kopsapulci, zvērināti tiesu izpildītāji var izlemt, organizējot balsošanu rakstveidā vai attālināti, ar vienkāršu visu zvērinātu tiesu izpildītāju balsu vairākumu."

6. 141.1 pantā:

izslēgt pirmajā daļā vārdus "vai nododot skaidru naudu zvērinātam tiesu izpildītājam apmaiņā pret kvīti par skaidras naudas pieņemšanu";

izslēgt otrajā daļā vārdus "vai nododot skaidru naudu zvērinātam tiesu izpildītājam apmaiņā pret Valsts ieņēmumu dienestā reģistrētu kvīti par skaidras naudas pieņemšanu".

7. Izslēgt 142. un 143. pantu.

8. 152. pantā:

izteikt pirmo daļu šādā redakcijā:

"(1) Nauda piedzinējam un zvērinātu tiesu izpildītāju darbību regulējošajos normatīvajos aktos noteiktajos gadījumos citām personām tiek izmaksāta no zvērināta tiesu izpildītāja depozīta konta ar pārskaitījumu uz maksājumu kontu, kas atvērts uz šīs personas vārda, bet izsoles nodrošinājums vai kļūdaini saņemts maksājums – uz kontu, no kura tas saņemts. Citām personām izdotās pilnvaras saņemt zvērināta tiesu izpildītāja depozīta kontā esošos naudas līdzekļus, ja vien tam nav pienācīgs pamatojums, kā arī norādījumi pārskaitīt naudas līdzekļus uz kontiem, kas atvērti uz citu personu vārda, nav saistoši zvērinātam tiesu izpildītājam.";

papildināt pantu ar ceturto daļu šādā redakcijā:

"(4) Persona, kas nosolījusi kustamo mantu vai nekustamo īpašumu zvērināta tiesu izpildītāja rīkotajā izsolē, patur šādu mantu vai īpašumu pēc nenotikušas izsoles vai iegūst to citādā zvērinātu tiesu izpildītāju darbību regulējošajos normatīvajos aktos noteiktajā kārtībā, iemaksā no viņas pienākošos summu zvērināta tiesu izpildītāja depozīta kontā ar vienu pārskaitījumu no konta, kas atvērts uz šīs personas vārda. Šajā pantā noteiktās maksāšanas kārtības neievērošana atzīstama par visas summas nesamaksāšanu Civilprocesa likuma 611. panta ceturtās daļas izpratnē."

9. Papildināt 160. pantu ar 1.1 daļu šādā redakcijā:

"(11) Izpildu lietu reģistrā sagatavotajiem dokumentiem un to pielikumiem, ko zvērināts tiesu izpildītājs no oficiālās elektroniskās adreses nosūtījis dokumenta adresātam uz oficiālo elektronisko adresi, ir juridisks spēks arī tad, ja dokumentā nav iekļauts rekvizīts "paraksts"."

10. Papildināt pārejas noteikumus ar 47. punktu šādā redakcijā:

"47. Šā likuma 71. panta pirmās daļas noteikumi par ierobežojumu zvērinātam tiesu izpildītājam veikt amata darbības tās apgabaltiesas darbības teritorijā, pie kuras viņš pastāv, neattiecas uz amata darbībām (šā likuma 73. un 74. pants), kuras:

1) saistībā ar Skultes pagasta teritorijas ietveršanu Rīgas apgabaltiesas darbības teritorijā savu amata pienākumu pildīšanai Vidzemes apgabaltiesas zvērināts tiesu izpildītājs veic Rīgas apgabaltiesas darbības teritorijā lietās, kas uzsāktas līdz 2021. gada 30. jūnijam;

2) saistībā ar Murmastienes pagasta, Varakļānu pagasta un Varakļānu pilsētas ietveršanu Latgales apgabaltiesas darbības teritorijā savu amata pienākumu pildīšanai Vidzemes apgabaltiesas zvērināts tiesu izpildītājs veic Latgales apgabaltiesas darbības teritorijā lietās, kas uzsāktas līdz 2021. gada 30. jūnijam."

Ministru prezidenta biedrs,

tieslietu ministrs

J. Bordāns